
[bookmark: TextBodyBegin]Evropski parlament,
–	ob upoštevanju zahteve za odvzem imunitete Alviseju Pérezu (Luisu Pérezu Fernandezu), ki jo je z dopisom z dne 31. oktobra 2025 posredovalo špansko vrhovno sodišče v zvezi s kazenskim postopkom, in ki je bila razglašena na plenarnem zasedanju 12. novembra 2025,
–	ob upoštevanju dejstva, da se šteje, da se je Alvise Pérez odrekel pravici do zagovora v skladu s členom 9(6) Poslovnika,
–	ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
–	ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019[footnoteRef:1], [1:  	Sodba Sodišča z dne 21. oktobra 2008, Marra/De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010, Gollnisch/Parlament, T-42/06, ECLI:EU:T:2010:102; sodba Sodišča z dne 6. septembra 2011, Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013, Gollnisch/ Parlament, T-346/11 in T-347/11, ECLI:EU:T:2013:23, in sodba Sodišča z dne 19. decembra 2019, Junqueras Vies, C-502/19, ECLI:EU:C:2019:1115.] 

–	ob upoštevanju člena 71(1) in (2) španske ustave,
–	ob upoštevanju člena 5(2), člena 6(1) in člena 9 Poslovnika,
–	ob upoštevanju poročila Odbora za pravne zadeve (A10‑0129/2026),
[bookmark: _Hlk222405545]A.	ker je predsednik španskega vrhovnega sodišča z dopisom z dne 31. oktobra 2025 posredoval zahtevo za odvzem imunitete Alviseju Pérezu, poslancu Evropskega parlamenta, izvoljenem v Španiji, v zvezi z očitanimi kaznivimi dejanji, storjenimi leta 2024;
B.	ker je v zahtevi navedeno, da naj bi Alvise Pérez med 7. aprilom 2024 in 27. majem 2024 vzdrževal stike s svetovalcem, ki je deloval v imenu fizičnih in pravnih oseb, da bi prek shem davčne optimizacije pridobil gospodarske koristi in z njimi ustvaril portfelj za zbiranje sredstev za financiranje volilne kampanje politične stranke, ki jo je ustanovil Alvise Pérez in se imenuje „Se Acabó La Fiesta“; ker je v zahtevi navedeno tudi, da naj bi svetovalec, ki je sestavil ta portfelj, pred evropskimi volitvami Alviseju Pérezu domnevno plačal predujem v višini 100 000 EUR za to politično stranko; ker zatrjevana dejstva lahko pomenijo kazniva dejanja nezakonitega financiranja politične stranke na podlagi člena 304a(1) španskega kazenskega zakonika in kršitev volilnega reda na podlagi člena 149(1) španskega sistemskega zakona št. 5/1985 z dne 19. junija 1985 o splošnem volilnem sistemu; ker se je preiskovalni postopek začel s sklepom z dne 20. septembra 2024;
C.	ker je bil Alvise Pérez izvoljen v Evropski parlament na evropskih volitvah junija 2024, in v času očitanih kaznivih dejanj torej ni bil poslanec Evropskega parlamenta;
D.	ker očitana kazniva dejanja in posledična zahteva za odvzem imunitete Alviseju Pérezu niso povezani z mnenjem, ki bi ga izrekel, ali njegovim glasovanjem pri opravljanju njegovih dolžnosti v smislu člena 8 Protokola št. 7 o privilegijih in imunitetah Evropske unije;
E.	ker v skladu s členom 9, prvi odstavek, točka (a), Protokola št. 7 o privilegijih in imunitetah Evropske unije med zasedanjem Evropskega parlamenta njegovi poslanci na ozemlju svoje države članice uživajo imunitete, priznane poslancem parlamenta te države članice;
F.	ker člen 71(1) in (2) španske ustave določa:
„1.	Poslanci in senatorji so nedotakljivi glede stališč, izraženih med opravljanjem njihovih nalog.
2.	Med mandatom poslanci in senatorji uživajo tudi imuniteto in so lahko pridržani le, če so zaloteni pri storitvi kaznivega dejanja. Ni jih mogoče obdolžiti ali zoper njih uvesti sodnega postopka brez predhodnega dovoljenja ustreznega doma zakonodajnega telesa.“;
[bookmark: _Hlk222405989]G.	ker je namen imunitete iz Protokola št. 7 o privilegijih in imunitetah Evropske unije zaščititi Parlament in njegove poslance pred sodnimi postopki v zvezi z dejavnostmi, ki jih izvajajo pri opravljanju parlamentarnih dolžnosti in jih ni mogoče ločiti od teh dolžnosti;
H.	ker v skladu s členom 5(2) Poslovnika parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;
I.	ker v tem primeru Parlament ni našel dokaza o tem, da gre za fumus persecutionis, kar pomeni dejstva, ki kažejo, da bi bil namen sodnega postopka škodovati politični dejavnosti Alviseja Péreza kot poslanca Evropskega parlamenta in tako neodvisnosti Evropskega parlamenta;
J.	ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“[footnoteRef:2]; [2:  	Sodba Splošnega sodišča z dne 30. aprila 2019, Briois/Parlament, T-214/18, ECLI:EU:T:2019:266.] 

1.	sklene, da se Alviseju Pérezu odvzame imuniteta;
2.	naroči svoji predsednici, naj ta sklep in poročilo pristojnega odbora nemudoma posreduje pristojnemu organu Kraljevine Španije in Alviseju Pérezu.

